ΓΡΑΠΤΗ ΕΡΩΤΗΣΗ P-0839/01

υποβολή: Anders Wijkman (PPE-DE) προς την Επιτροπή

(13 Μαρτίου 2001)

Θέμα: Mhlenberger Loch

Η τοποθεσία Mhlenberger Loch κοντά στο Αμβούργο (BRD), ο μεγαλύτερος βάλτος παλιρροιακού γλυκού ύδατος της Ευρωπαϊκής Ένωσης, είναι χαρακτηρισμένη Natura 2000 περιοχή σύμφωνα, πρώτον, με την Οδηγία του Συμβουλίου 79/409/ΕΟΚ(1) περί της διατηρήσεως των αγρίων πτηνών, και δεύτερον, με την Οδηγία του Συμβουλίου 92/43/ΕΟΚ(2) για τη διατήρηση των φυσικών οικοτόπων καθώς και της άγριας πανίδας και χλωρίδας.

Αληθεύει ότι ο Γερμανός Ομοσπονδιακός Καγκελάριος απηύθυνε επιστολή με ημερομηνία 15 Μαρτίου 2000 στον Πρόεδρο της Επιτροπής με την οποία ζητά να εγκρίνει η Επιτροπή επειγόντως το προταθέν πρόγραμμα Airbus το οποίο προβλέπει εργασίες που είναι πολύ πιθανόν να καταστρέψουν την οικολογική ισορροπία του Mhlenberger Loch;

Αληθεύει ότι μικρό χρονικό διάστημα μετά την λήψη της επιστολής η Επιτροπή ήρε τις αντιρρήσεις της σχετικά με την ανάπτυξη της τοποθεσίας, οι οποίες βασίζονταν στο Άρθρο 6, παρ. 4 της Οδηγίας περί Οικοτόπων;

Είναι απολύτως ικανοποιημένη η Επιτροπή ότι έχουν καλυφθεί όλες οι προϋποθέσεις που σύμφωνα με το Άρθρο 6, παρ. 4 σχετίζονται με τους φυσικούς οικοτόπους προτεραιότητας;

(1) ΕΕ L 103 της 25.4.1979, σελ. 1.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(26 Απριλίου 2001)

Προκειμένου περί ορισμένων σχεδίων ή έργων, τα οποία, σύμφωνα με δυνάμει του άρθρου 6 παράγραφος 3 της οδηγίας 92/43/ΕΟΚ(1) (Οδηγία για τα Ενδιαιτήματα) -εκτίμηση, έχουν αρνητικές επιπτώσεις σε τοποθεσία Natura 2000 (δηλαδή σημαντικές αρνητικές επιπτώσεις από πλευράς διατηρησιακών στόχων στη συγκεκριμένη τοποθεσία) το περί ού ο λόγος σχέδιο ή έργο δύναται, παρά τις αρνητικές επιπτώσεις, να εκτελεστεί, εφόσον όμως τηρούνται οι ακόλουθοι όροι που καθορίζονται στο άρθρο 6 παράγραφος 4 της Οδηγίας και οι οποίοι συνοψίζονται σε εξής:

α) Απουσία εναλλακτικών λύσεων.

β) Ύπαρξη επιτακτικών λόγων σημαντικού δημόσιου συμφέροντος" εφόσον δηλαδή η τοποθεσία φιλοξενεί τύπους φυσικών ενδιαιτημάτων προτεραιότητας ή/και είδη προτεραιότητας, οι παράγοντες αυτοί πρέπει να συσχετισθούν με παράγοντες που αφορούν τηνγεία του ανθρώπου ή τη δημόσια ασφάλεια, με τις επωφελείς συνέπειες για το περιβάλλον ή, βάσει γνώμης της Επιτροπής, με άλλους επιτακτικούς λόγους σημαντικού δημόσιου συμφέροντος.

γ) Ανάγκη λήψεως όλων των αντισταθμιστικών μέτρων ώστε να εξασφαλιστεί η προστασία της συνολικής συνοχής του Natura 2000 και σχετική ενημέρωση της Επιτροπής.

Δεδομένου ότι το έργο επρόκειτο, σύμφωνα με την τεχνική εκτίμηση, να επηρεάσει σημαντικά, μεταξύ άλλων, τα φυτικά είδη προτεραιότητας Oenanthe conioides του παραρτήματος II της Οδηγίας για τα Ενδιαιτήματα, η Γερμανία ζήτησε, με επιστολή της της 25ης Οκτωβρίου 1999, γνωμοδότηση της Επιτροπής δυνάμει του άρθρου 6 παράγραφος 4 της Οδηγίας για τα Ενδιαιτήματα.

Η Επιτροπή δέχθηκε ότι δενπήρχαν εφικτές εναλλακτικές λύσεις για το έργο και ότιπήρχε, όντως, επιτακτικό δημόσιο συμφέρον λόγω του ότι η ευρωπαϊκή οικονομική σημασία του έργου αυτού αποτελούσε σημαντικό στοιχείο στην άκρως ανταγωνιστική διεθνή αγορά παραγωγής αεροσκαφών

Αφού εξέτασε κατά πόσον τηρούνται οι όροι που καθορίζονται στο άρθρο 6 παράγρφος 4 της Οδηγίας για τα Ενδιαιτήματα και αφού έλαβε τις διαβεβαιώσεις της Γερμανίας ότι θα προτείνονταν το 2000 περισσότερες τοποθεσίες για το εν λόγω είδος (Oenanthe conioides) η Επιτροπή έκρινε ότι τηρήθηκαν από την Γερμανία οι διατάξεις του άρθρου 6 παράγραφος 4 της Οδηγίας για τα Ενδιαιτήματα (βλέπε ανωτέρω) και, ως εκ τούτου, γνωμοδότησε θετικά στις 19 Απριλίου 2000.

Η Επιτροπή επιβεβαιώνει το γεγονός ότι, μεταξύ άλλων, έλαβε επιστολή του Γερμανού Καγκελαρίου με ημερομηνία 15 Μαρτίου 2000.

(1) Οδηγία 92/43/ΕΟΚ του Συμβουλιου της 21ης Μαΐου 1992 περί της διατηρήσεως των φυσικών οικοτόπων και της άγριας πανίδας και χλωρίδας.